Kembridžas (JAV)
Kembridžas arba Keimbridžas (angl. Cambridge) – miestas JAV, Masačusetso valstijos rytuose. Išsidėstęs tiesiai į šiaurę nuo Bostono (jo priemiestis), kitame Čarlzo upės krante. Pavadintas Kembridžo universiteto Anglijoje garbei. Tai universitetinis miestas, jame veikia vienos žymiausių aukštųjų mokyklų pasaulyje – Harvardo universitetas ir Masačusetso technologijos institutas. 2010 m. JAV gyventojų surašymo duomenimis, mieste gyveno 105 tūkst. gyventojų.